KuToppen

KuToppen er en norsk animasjonsfilm/barnefilm fra 2018 regissert av Lise I. Osvoll.

Filmen er produsert av produksjonsselskapet Qvisten Animation i samarbeid med Dyreparken i Kristiansand og er basert på attraksjonen med navnet KuToppen i Dyreparken.  Qvisten Animation og Dyreparken laget også en TV-serie med samme navn i 2007. Manus til filmen er skrevet av Anne Elvedal. Filmen hadde førpremière i Dyreparken i slutten av september 2018 og norsk kinopremiere 19. oktober 2018.

Filmen inneholder musikk av artistene Emilie Nicolas, Sol Heilo, Odd Nordstoga, Eva Weel Skram, Philip Emilio, Arif, Unge Ferrari, Black Debbath,  Vidar Busk og Lisa Børud og et album med filmmusikken ble gitt ut i juni samme år. 

Under Amandaprisen 2019 ble filmen nominert i klassen beste barnefilm og var også en av finalistene til Folkets Amanda.

En oppfølger med navn Jul på KuToppen fikk premiere i november 2020.

Handling 
Den unge kalven Klara drømmer om å bli en stor og berømt stjerne, og blir invitert til gården hvor faren hennes holder til.

Oksen Mosk er en stor rockestjerne, ifølge moren hennes, men dette avsløres snart for å ikke stemme i det hele tatt. I tillegg sliter Mosk med kugalskap.

Stemmer 
 Henriette Faye-Schjøll - Kalven Klara
 Sigrid Bonde Tusvik - Kari, Klaras mor
 Fridtjov Såheim - Mosk, Klaras far
 Bjarte Tjøstheim - Fugleskremselet Fobetron
 Mats Eldøen - Guttegeiten Gaute
 Marit A. Andreassen - Høna Chickolina
 Oda Osvoll Avatsmark - Meitemarken Rosa
 Jan Martin Johnsen - Sauen Bærnt
 Charlotte Frogner - Grisen Pauline
 Arif og Unge Ferrari - Zebra-tvillingene

Referanser

Eksterne lenker 
 

Norske barnefilmer
Norske animasjonsfilmer
Filmer fra 2018
Norske filmer fra 2010-årene